હેડ ટ્રાન્સપ્લાન્ટ મનુષ્ય મગજ બાદ, નવું શરીર રચના કરવામાં મુખ્ય મુશ્કેલી નડે તેવું અંગ છે. માથુ અને ચહેરો. અત્યાર સુધી આવશ્યક અંગ જેવા કે આંખ, હાથ, ફેફસા, યકૃત, કિડની/મુત્રપીંડ વગેરેનું પ્રત્યારોપણ સફળતાપુર્વક કરવામાં આવ્યું છે. ધડ ઉપર આખે આખું નવું માથુ બેસાડવાનાં પ્રયોગો હજી થયા નથી. વ્હાલીદીમીર ડેમીખેવ નામનાં રશીઅન તબીબે ૧૯૫૦નાં દાયકામાં કુતરા પર અન્ય કુતરાનું માથું બેસાડવાનાં પ્રયોગ તેણે કર્યા હતાં. જે સફળ થયા ન હતાં. તાજેતરમાં ચીનનાં તબીબ અને ઈટાલીઅન ડોક્ટર સર્જીઓ કાનાવેરોએ વાંદરાનાં ધડ ઉપર અન્ય વાંદરાનું માથું બેસાડવામાં સફળતા મેળવી હતી. મિડીયામાં તેને ખાસ્સો પ્રતિભાવ મળ્યો હતો. રશીઅન નાગરીક વેલેરી સ્પીરીડોનોવ નામનાં વ્યક્તિને સ્પાઈનલ મસ્ક્યુલર એન્ટ્રોપી નામનો રોગ થયેલો છે. તેણે પોતાનું માથું અન્ય વ્યક્તિનાં ધડ ઉપર બેસાડવા માટે ડૉ. સર્જીઓ કાનાવેરોને મંજુરી આપી છે. માથાને અન્ય ધડ ઉપર બેસાડવા માટે કાનાવેરોએ નવી આધુનિક ટેકનિક પણ વિકસાવી છે. જે ઝડપી છે મુખ્ય સમસ્યા અહીં ચેતાતંત્રને ઘા સાથે જોડવામાં નડશે તેવું વૈજ્ઞાાનિકો માને છે. માથા બાદ, હવે ચહેરાનું પ્રત્યારોપણ કરવા માટે તબીબો તૈયારી કરી રહ્યાં છે. નવેમ્બર ૨૦૧૫માં પેટ્રીક હાર્ડીસન નામનાં અગ્નિશામક દળનો કર્મચારી, અકસ્માતમાં ખુબ જ ગંભીર રીતે દાઝી ગયો હતો. તેનો ચહેરો ખરાબ રીતે બળી ગયો હતો. યુનિ. ઓફ ન્યુયોર્કનાં મેડિકલ સેલરમાં ૨૦ કલાકની સર્જરી બાદ, પેટ્રીકને અન્ય બ્રેઇન ડેડ વ્યકિતનો ચહેરો બેસાડી આપવામાં આવ્યો હતો. બરાબર એક દાયકા પહેલાં ૨૦૦૫માં એક અન્ય કિસ્સામાં ચહેરાનું આંશિક પ્રત્યારોપણ તબીબોએ કર્યું હતું. પ્રત્યારોપણનાં દરેક કિસ્સામાં દર્દીઓએ આખી જીંદગી 'ઈમ્યુનોસપ્રેસીવ ડ્રગ્સ' લેવા પડે છે. જેમાં ચેપ અને કેન્સર થવાની શક્યતા રહેલી હોય છે. ચહેરાનું પ્રત્યારોપણ કરીને ડૉ. એડવર્ડો રોડ્રીગેજને ખાસ્સી પ્રસિધ્ધી મળી હતી. તેજ પ્રકારે વાંદરાનાં ઘા પર માથું બેસાડનારાં ઈટાલીઅન તબીબ, સર્જીઓ કાનાવેરો મેડિકલ જગત, ઉપરાંત મીડિયામાં પણ ખાસ્સા ચર્ચાસ્પદ રહ્યાં છે. માથુ અને ચહેરાનું પ્રત્યારોપણ કેટલીક સામાજીક અને નૈતિક સમસ્યા પણ પેદા કરે તેમ છે.